George Burns

George Burns (født som Nathan Birnbaum, 20. januar 1896 i New York City i New York, død 9. mars 1996 i Beverly Hills i California) var en amerikansk komiker og skuespiller.

 Karriere 
George Burns hadde sin bakgrunn i vaudeville, hvor han spilte sammen med sin kone Gracie Allen fra 1920-årene. Burns og Allen inngikk ekteskap i januar 1926.https://www.imdb.com/name/nm0020555/bio?ref_=nm_ov_bio_sm#spouse IMDb.com: Gracie Allen - Biography. Lest 24. desember 2018.

Ekteparet Burns og Allen opplevde imidlertid sin første store suksess på radio. De ble fast innslag i radioprogrammet The Guy Lombardo Show på CBS fra og med februar 1932; høsten 1934 fikk paret sitt eget program på samme kanal, som gikk ukentlig til og med mai 1950, vekselvis på CBS og NBC.https://www.nytimes.com/1964/08/29/gracie-allen-dead.html Gracie Allen Dead (New York Times, 29. august 1964). Lest 24. desember 2018. 1950-1958 var Burns og Allen stjerner i en tilsvarende TV-serie.

Burns og Allen ble uhyre populære som komikerpar, og kunne på 1930- og 40-tallet måle seg med andre store radiokomikere som Jack Benny i popularitet.

Etter Gracie Allens død oppnådde George Burns viss suksess som komiker på egen hånd, blant annet i filmen Oh, God! (1977).https://www.imdb.com/title/tt0076489/?ref_=nv_sr_1

George Burns vant en Oscar, i klassen beste mannlige birolle, for sin rolle som «Al Lewis» i filmen The Sunshine Boys. Han har fått tre stjerner på Hollywood Walk of Fame for sin innsats innen teater, film og TV.

 Privatliv 
George Burns var kortvarig gift med skuespillerinnen Hannah Siegel i 1917; de var sammen i kun noen måneder. Ekteskapet med Gracie Allen varte derimot i 38 år, fram til Allens død i 1964. Paret fikk to barn.https://www.imdb.com/name/nm0122675/bio?ref_=nm_ov_bio_sm#spouse IMDb.com: George Burns - Biography

 Referanser 

 Eksterne lenker 






Kategori:Skuespillere fra USA
Kategori:Oscar-vinnere (birolle)
Kategori:Emmy-vinnere
Kategori:Grammy Award-vinnere
Kategori:Hollywood Walk of Fame
Kategori:Personer fra New York City
Kategori:Hundreåringer